Public procurement notice: Voluntary Ex Ante Transparency Notice
Published: 2018-10-24
Buyer: Siun sote - Pohjois-Karjalan sosiaali- ja terveyspalvelujen kuntayhtymä
Country: FI
Contract type: Supplies
Procedure: Contract award without prior publication
CPV classification: 33000000
Estimated value: 300000 EUR

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Pohjois-Karjalan sosiaali- ja terveyspalvelujen kuntayhtymä (Siun sote) tekee suorahankinnan kaikkien 31.10.2018 päättyvässä SEU12854 Anestesian ja tehohoidon tarvikkeet -puitesopimuksessa mukana olevien sopimustoimittajien kanssa (17 kpl) tasapuolisesti ja syrjimättömästi sopimuksen mukaisista kohderyhmistä ja sopimustuotteista (Pos. 1 - Pos. 104) olemassa olevien puitesopimusehtojen mukaisesti ajalle 1.11.2018-31.12.2018.
Suorahankinnasta on tehty hankintapäätös 22.10.2018 § 17 (Dnro: 568/02.08.00.00/2018) toimialuejohtaja, terveys- ja sairaanhoitopalvelut Sirpa Kaipiainen.
Suorahankinta koskee seitsemäntoista (17) eri sopimustoimittajan kanssa tehtyä puitesopimusta erilaisista anestesian ja tehohoidon tarpeisiin käytettävistä tarvikkeista. Tarvikkeet koostuvat lähinnä verenkiertoa ja hengitystä tukevista elintärkeistä tuotteista. Tuoteryhmiä ovat mm. happiviikset, imukatetrit, hengitysputket, hengitysletkustot, happiletkut, nielu- ja larynxputket, laskimokanyylit, erilaiset hanat ja venttiilitulpat, erilaiset puudutusvälineistöt, happimaskit, elvytysvälineistöä, lääkesumuttimet, nesteen- ja verensiirronletkustot, lääkkeenottokanyylit, CPAP-letkustot ja -maskit, hengitysuodattimet jne. tuoteryhmään kuuluvia tarvikkeita.
Suorahankinnan tekeminen on ehdottoman välttämätöntä, eikä säädettyjä määräaikoja voida noudattaa hankintayksiköstä riippumattomasta, ennalta arvaamattomasta syystä aiheutuneen äärimmäisen kiireen vuoksi.
Pohjois-Karjalan sosiaali- ja terveyspalvelujen kuntayhtymälle eli Siun sotelle siirtyi 1.1.2017 alkaen Pohjois-Karjalan hankintatoimen kilpailuttama sopimus SEU12854 Anestesian ja tehohoidon tarvikkeet, jossa on mukana Pohjois-Karjalan sosiaali- ja terveyspalvelujen kuntayhtymän myötä kaikki Pohjois-Karjalan kunnat ja Heinävesi. Ko. sopimuksen sopimuskausi päättyi 31.3.2018. Sopimusta jatkettiin suorahankinnalla ajalle 1.4.2018-31.10.2018 (hankintapäätös 16.3.2018 § 3, toimialuejohtaja terveys- ja sairaanhoitopalvelut). Suorahankintapäätös koski seitsemäätoista (17) eri sopimustoimittajaa erilaisista anestesian ja tehohoidon tarpeisiin käytettävistä tarvikkeista mm. verenkiertoa ja hengitystä tukevista elintärkeistä tuotteista. Suorahankinnan perusteena oli 1.1.2017 tehty organisaatiomuutos, joka aiheutti sen, että uutta sopimusta ei voitu saada voimaan suunnitellussa aikataulussa käytettävissä olleen resursoinnin puitteissa, eikä säädettyjä määräaikoja voitu noudattaa hankintayksiköstö riippumattomasta ennalta arvaamattomasta syystä aiheutuneen äärimmäisen kiireen vuoksi.
Siun soten talousjohtaja on tehnyt 1.3.2018 § 2 hankinnan toimeksiantopäätöksen anestesian ja tehohoidon tarvikkeiden kilpailutusprosessin toteuttamisesta uudelle sopimuskaudelle Pohjois-Karjalan hankintatoimelle. Pohjois-Karjalan hankintatoimi on julkaissut 6.7.2018 tarjouspyynnön (143582) Siun Soten toiminta-alueen eri toimipisteiden käyttöön tulevista anestesian ja tehohoidon tarvikkeiden hankinnasta sopimuskaudelle 1.11.2018-31.10.2020 + yhden (1) + yhden (1) vuoden optiomahdollisuus. Tarjouspyyntö sisälsi kaiken kaikkiaan sata (100) kohderyhmää, joten kyseessä on mittavan suuri kilpailutus. Tarjousten jätön määräaika päättyi 22.8.2018. Hankinnassa on menossa tarjottujen tuotteiden koekäyttö tarjousten vertailua varten. Koekäytön arvioidaan kestävän vielä noin kuukauden verran, koska on äärimmäisen tärkeää, että tuotteiden laadulliset ominaisuudet on ehditty testata huolellisesti ennen hankintapäätöstä. Tästä syystä on ehdottoman välttämätöntä jatkaa vielä SEU12854 Anestesian ja tehohoidon tarvikkeita koskevan hankinnan hankintasopimuksia suorahankinnalla ajalle 1.11.2018-31.12.2018. Suorahankinnan ennakoitu kokonaisarvo ko. ajalle on noin 70 000 EUR (alv 0 %). Suorahankinnan kokonaisarvo ajalta 1.4.2018-31.12.2018 ylittää EU-kynnysarvon.
Siun sote - Pohjois-Karjalan sosiaali- ja terveyspalvelujen kuntayhtymä järjestää julkiset sosiaali- ja terveydenhuollon palvelut 14 kunnan alueella. Lisäksi kuntayhtymä järjestää ympäristöterveydenhuollon ja pelastustoimen palvelut Pohjois-Karjalassa. Kuntayhtymä aloitti toimintansa 1.1.2017. Siun sotessa on yhteensä noin 7 800 työntekijää. Kuntayhtymään kuuluvat Joensuu, Kitee, Lieksa, Nurmes, Outokumpu, Kontiolahti, Ilomantsi, Juuka, Liperi, Polvijärvi, Rääkkylä, Tohmajärvi, Valtimo ja Heinävesi. Siun soteen kuuluvat myös Pohjois-Karjalan keskussairaala, pelastuslaitos sekä ympäristöterveys. Alueella on noin 170 000 asukasta.
3. Keskinen alue (eteläinen-keskusta, Niinivaara, pohjoinen-keskusta, Rantakylä - Karsikko, Siilainen, Eno, Kiihtelysvaara, Kontiolahti, Lehmo Pyhäselkä, Tuupovaara, Uimaharju ja Vaarat - Pyhäselkä)
Siun soten tavoitteena on laadukkaiden, yhdenvertaisten ja yksilöllisiin tarpeisiin vastaavien palvelujen turvaaminen kustannustehokkaasti koko alueella. Palvelut löytyvät läheltä niiden käyttäjiä, ja yhä useammin palvelu tulee kotiin tai sitä voi saada verkosta. Tehtävänä on turvata alueemme asukkaiden arkea ja selviytymistä omassa arjessaan. Lähipalvelujen rinnalla toimivat tehokkaat keskitetyt ja koko maakunnan laajuiset palvelut. Pohjois-Karjalan keskussairaala on laajan päivystyksen sairaala, joka on jo pitkään ollut yksi Suomen tuottavimmista keskussairaaloista. Sairaalan hoidon laatu ja potilasturvallisuus ovat kansallisissa vertailuissa huippuluokkaa.
Siun sotea valmisteltiin vuoden 2014 keväästä lähtien kuntien yhteistyönä. Lähtökohtana olivat asukkaiden ja henkilökunnan parannusideat sekä valtakunnallisen sote-uudistuksen ennakoiminen. Selvityksen jälkeen kunnat päättivät 26.10.2015 perustaa uuden kuntayhtymän.


Winner: ConvaTec Oy
Award value: 300000